# Dan Brown

### Z Wikipédie

Dan Brown (* 22. február 1964, New Hampshire) je americký spisovateľ trilerov zo súčasnosti.

## [úprava] Život

Dan Brown je synom profesora matematiky a profesionálnej hudobníčky. Vyštudoval Amherst College a absolvoval Akadémiu Phillips Exeter, kde aj istý čas pôsobil ako učiteľ angličtiny. V roku 1996 ho jeho záujem o rôzne druhy kódov a utajené vládne organizácie priviedol k napísaniu jeho prvého románu Digital Fortress, ktorý bol vydaný aj v elektronickej forme a rýchlo sa stal najlepšie predávanou elektronickou knihou v USA. Na pozadí Národnej bezpečnostnej agentúry (NSA) zobrazil tenkú čiaru medzi osobným súkromím a národnou bezpečnosťou. Na túto tému úspešne nadviazal aj v románe „Bod klamu“ (Deception Point) sústreďujúc sa na morálku v politike, národnú bezpečnosť a tajné technológie.

Prostredie, v ktorom vyrastal a kde sa prelínala moderná veda s náboženstvom, bolo bezprostredným námetom románu „Anjeli a démoni“ (Angels and Demons), kde veda reprezentovaná švajčiarskym výskumným ústavom (CERN) sa dostáva do konfliktu s náboženstvom reprezentovaným Vatikánom. V súčasnosti pracuje na sérii románov o Robertovi Langdonovi, profesorovi ikonografie a náboženského umenia na Harvarde, ktorého predstavil v knihe „Anjeli a démoni“. Jeho druhá kniha z tejto série „Da Vinciho kód“ (The Da Vinci Code) dosiahla nebývalý úspech, keď sa súčasne stala číslom jedna v zozname bestsellerov The New York Times, The Wall Street Journal, Publishers Weekly a San Francisco Chronicle. Neskôr bola jednotkou na každom dôležitom zozname bestsellerov v USA. V roku 2006 bol štúdiom Columbia Pictures do kín uvedený film podľa tejto knihy v hlavnej úlohe s Tomom Hanksom a Audrey Tautou. Séria by mala pokračovať románmi z Washingtonu (o soche Kryptos v ústredí CIA) a Londýna.

## [úprava] Kritika

Dan Brown je často kritizovaný za prekrútené, niekedy až vymyslené podanie dejín v jeho niektorých románoch. Obsahujú niekoľko historických a náboženských nepresností. Aj keď sú tieto romány fikcie, neobsahujú žiadne varovanie, že nie celkom pravdivo zobrazujú históriu. V dôsledku toho môžu byť čitatelia dezinformovaní o skutočných historických faktoch.

## [úprava] Bibliografia

- 1998 - Digital Fortress (v slovenčine "Digitálna pevnosť")
- 2000 - Angels and Demons (v slovenčine "Anjeli a démoni")
- 2001 - Deception Point (v slovenčine "Bod klamu")
- 2003 - The Da Vinci Code (v slovenčine "Da Vinciho kód")

### [úprava] Slovenské vydania

- 2004 - Da Vinciho kód (The Da Vinci Code) (Slovart, ISBN 80-7145-848-1)
- 2004 - Anjeli a démoni (Angels and Demons) (Slovart, ISBN 80-7145-931-3)
- 2005 - Bod klamu (Deception Point) (Slovart, ISBN 80-7145-984-4)
- 2005 - Digitálna pevnosť (Digital Fortress) (Slovart, ISBN 80-7145-991-7)

## [úprava] Externé odkazy

- Officiálna stránka

Zdroj: "http://sk.wikipedia.org../../../d/a/n/Dan_Brown_5a02.html"

Kategórie: Narodenia v 1964 | Spisovatelia USA | Dan Brown

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Afrikaans
- العربية
- Žemaitėška
- Български
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Italiano
- 日本語
- ქართული
- 한국어
- Latina
- Lëtzebuergesch
- Lietuvių
- Nederlands
- Norsk (bokmål)
- Polski
- Português
- Română
- Русский
- Simple English
- Slovenščina
- Shqip
- Српски / Srpski
- Svenska
- ไทย
- Tagalog
- Türkçe
- Tiếng Việt
- 中文